section_heading: Naš je Hajduk!
paragraph_text: Nedugo zatim, 16. listopada 2016. godine, održano je svečano potpisivanje kupoprodajnog ugovora na Pjaci kojem su prisustvovale sve generacije navijača i gledale kako se snovi za koje su se godinama borili konačno ostvaruju. lijevo|mini|Naslovnica Slobodne Dalmacije nakon potpisa kupoprodajnog ugovora Našeg Hajduka i Tommy d.o.o. Navijači znaju kako je u projekt važno ući na pravi način i organiziraju akciju “Ili jesmo ili nismo”, u sklopu koje, kao dio cijelog projekta stjecanja dionica “Za sva vrimena”, navijači od kluba otkupljuju pravo dizajna trećeg dresa kluba i na njega odlučuju, onima koji doniraju 1 911 kuna ili više, zahvaliti njihovim imenom koje će krasiti novi treći dres kluba. U samo četrdesetak dana, koliko je akcija trajala, navijači su prikupili 4,3 milijuna kuna i tako najavili buduće uspjehe projekta otkupa dionica.<ref> <ref>mini|Logotip NH projekta "Za sva vrimena" Nakon uspjeha sprint akcije navijači znaju da je pred njima maraton i 13. lipnja 2017. godine javno predstavljaju drugu fazu projekta otkupa u kojoj navijači sudjeluju s mjesečnim donacijama. Pretpremijera projekta održana je na FESB-u kada su gotovo svi prisutni u dvorani postali donatori, a 17. lipnja 2017. na velikoj fešti na Rivi su se i brojni drugi pridružili projektu. Svi oni koji su potpisali trajni nalog za donaciju u iznosu od 91 kune mjesečno ili više kao zahvalu su dobili knjigu “Bili dres u boji” u kojoj je prikazana kronologija svih Hajdukovih dresova kroz povijest.